
ОБЩИНА СТРАЛДЖА , ОБЛАСТ ЯМБОЛ
гр. Стралджа, ул. ”Хемус” № 12, тел. 04761/64-64, факс: 64-65, e-mail: straldjainf@yahoo.com



									ПРОЕКТ	
ДО

ОБЩИНСКИ СЪВЕТ
ГР. СТРАЛДЖА

Д О К Л А Д Н А  З А П И С К А

ОТ ГРОЗДАН ИВАНОВ – Вр. и. д. КМЕТ НА ОБЩИНА СТРАЛДЖА
/Съгласно Решение № 570 на ОбС Стралджа, Протокол № 51/28.09.2023 г. /

Относно: Приемане на План-сметка за  дейност „Чистота” за 2024 г. 
                   

	УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,
		
Необходимостта от вземане на решение от Общински съвет на Община Стралджа по настоящата докладна записка е обоснована от следните МОТИВИ:
На основание  чл. 66, ал. 1 от Закона за местните данъци и такси, таксата за битови отпадъци се определя в годишен размер за всяко населено място с решение на Общинския съвет въз основа на одобрена план - сметка, включваща необходимите разходи за: 
1. събиране на битовите отпадъци и транспортирането им до инсталации и съоръжения за третирането им, както и осигуряване на съдове за събиране на битовите отпадъци, с изключение на разделното събиране, предварителното съхраняване и транспортирането на битовите отпадъци, попадащи в управлението на масово разпространени отпадъци по Закона за управление на отпадъците 
2. третиране на битови отпадъци, необхванати в управлението на масово разпространените отпадъци, както и проучване, проектиране, изграждане, поддържане, експлоатация, закриване и мониторинг на депата за битови отпадъци и/или други инсталации или съоръжения за оползотворяване и/или обезвреждане на битови отпадъци
3. поддържане на чистотата на уличните платна, площадите, алеите, парковете и другите територии от населените места и селищните образувания в общината, предназначени за обществено ползване.
В изпълнение на горното от общинската администрация е разработен Проект на План – сметка за разходите по посочените по-горе дейности и очакваните приходи за 2024 г. -  /Приложениe  № 1/. 
	Общата стойност на разходите по проекта за дейност “Чистота” за 2024 г. възлиза
 на 1 267 673 лв. / Приложение № 1/, от които:
I. За събиране на битовите отпадъци и транспортирането им до инсталации и съоръжения за третирането им, както и осигуряване на съдове за събиране на битовите отпадъци с изключение на разделното събиране, предварителното съхраняване и транспортирането на битовите отпадъци, попадащи в управлението на масово разпространени отпадъци по Закона за управление на отпадъците – 243 663 лв. /Приложение № 2/.  
[bookmark: OLE_LINK1]ІІ. За третиране на битови отпадъци, необхванати в управлението на масово разпространените отпадъци, както и проучване, проектиране, изграждане, поддържане, експлоатация, закриване и мониторинг на депата за битови отпадъци и/или други инсталации или съоръжения за оползотворяване и/или обезвреждане на битови отпадъци, включително обезпеченията и отчисленията по чл. 60 и чл. 64 от Закона за управление на отпадъците е  693 158 лв. /Приложения № 3/.
III. За поддържане на чистотата на уличните платна, площадите, алеите, парковете и другите територии от населените места и селищните образувания в общината, предназначени за обществено ползване – 330 852 лв. /Приложение № 4/;  

В разходите по т. I са включени разходите за сметосъбиране и сметоизвозване и закупуване на нови съдове. /Приложение № 2/. 
 Разходите за услугата сметосъбирането и сметоизвозването се формират от определената честота на извозване на битовите отпадъци от населените места, съгласно заповед № З-767/04.10.2023 г., както и разстоянието до депото и са в общ размер на 243 665 лв, 
В разходите по т. ІI /Приложение № 3/ са включени:
1. Обезпечения по чл. 60 и отчисления по чл. 64 от Закона за управление на
отпадъците / ЗУО / са общо  в размер на 159 290 лв.
Сумите за обезпеченията и отчисления се превеждат по банкова сметка на Община Ямбол, като собственик на Регионалното депо, след което Община Ямбол ги превежда по банкова сметка за чужди средства на Регионалната инспекция по околната среда и водите–Стара Загора. 
Размера на обезпеченията по чл. 60 през 2024 г  възлизат на 2 540 лв.
За 2024 г. отчисленията по чл. 64 от ЗУО са по 95 лв. на тон депониран битов отпадък. За плануваното количество битови отпадъци ще се отчисли и заплати такса в размер на 156 750 лв. 
Част от натрупаните обезпечения по чл. 60 ще бъдат използвани за следексплоатационния мониторинг на закритото и рекултивирано общинско депо. 
С отчисленията по чл. 64 се цели намаляване на количеството на депонираните отпадъци и насърчаване тяхното рециклиране и оползотворяване. Съгласно Наредбата за реда и начина за изчисляване и определяне размера на обезпеченията и отчисленията, изисквани при депониране на  отпадъци, общината би могла да използва натрупаните отчисления за различни дейности, включително за проектиране и изграждане на нови съоръжения за третиране на битови отпадъци, закупуване на транспортни средства, обезпечаващи функционирането на общинските системи за управление на отпадъците и за предварително третиране на битови отпадъци, каквото е и сепарирането. 
През 2024 г за проектиране и изграждане на новата клетка 2 на Регионално депо от отчисленията по чл. 64 са предвидени средства в размер на 329 672 лв .

2. Такса депониране – 24 354 лв. 
3. СМР по поддръжка на регионалното депо – 2 100 лв.
4. За разходи, свързани с експлоатацията на депото /поддръжка и калибриране на електронната везна, консултантски услуги/ - 4 500 лв.
5. Мониторинг на регионалното депо – 862 лв.
6. За източване и пречистване на 1300 кубика инфилтрат /квотата на Община Стралджа/ от Регионалното депо са предвидени 12 000 лв.  
7. Такса сепариране - 155 880 лв.
Предвижда се третирането на 3 000 т генериран отпадък през 2024 г.
 За постигане целите по чл.31, ал.1, т.3 от ЗУО, за намаляване депонирането на отпадъци е необходимо завишаване на количествата отсортирания отпадък. Във връзка с § 15, ал. 2 от ЗУО са прогнозирани 45% сепариране на постъпилия отпадък, при  цена 43.30 лв.  на 1 тон отпадък 
8. Следексплоатационен мониторинг на закритото общинско депо – 4 500 лв., които средства ще се осигурят от обезпеченията по чл. 60 от ЗУО.
9. За проектиране и изграждане на нови инсталации и съоръжения са предвидени 329 672 лв. за участие в проектиране и изграждане на Клетка 2 на Регионалното депо, които ще  бъдат осигурени чрез ползване на отчисленията по чл. 64 от ЗУО.

Разходите по т. IІI, в размер на 330 850 лв.  /Приложение № 4/, включват:
Разходи за работна заплата и осигуровки на работещите в дейността за 190 660 лв., поддържане на чистотата на улици, площади, алеи, закупуване на материали 129 450 лв., зимно поддържане и почистване на улиците в населените места – 5 740 лв., почистване на нерегламентирани сметища – 5 000 лв. 

При по-добра събираемост или при необходимост от вътрешни компенсирани промени през  годината план-сметката може да бъде актуализирана.
 Съгласно чл. 67 от ЗМДТ, размерът на таксата за битови отпадъци се определя според количеството на битовите отпадъци, а когато не може да се установи това количество, таксата се определя на ползвател или пропорционално върху основа, определена от общинския съвет.
    Поради невъзможността към настоящия момент за реално определяне на такса битови отпадъци, според количеството на отпадъците, таксата е определена пропорционално на данъчната оценка на жилищните имоти на физически и юридически лица и нежилищни имоти на физически лица и на база по-високата от отчетната стойност и данъчната оценка на нежилищни имоти на юридически лица.
При разработката на очакваните приходи в размер на 1 267 673 лв. са взети в предвид:
1. Собствени приходи в размер на 873 500 лв. както следва:
· очаквания преходен остатък към 31.12.2023 г. в размер на  43 500 лв. 
· очаквана събираемост по текущ облог по приблизителни данъчни оценки и отчетни стойности, съобразена с постигнатата събираемост за физически и за юридически лица към м.09.2023 г. в размер на 680 000 лв.
· очаквана събираемост  по недобор от минали години, съобразена с постигнатата събираемост от недобора към м.09.2023г. в размер на 150 000 лв.
            2. Трансфери от РИОСВ от натрупаните наши обезпечения по чл. 60 и отчисления по чл. 64 от ЗУО в размер на 394 172 лв., от които:
                - обезпечения по чл. 60 от ЗУО –  4 500 лв. за следексплоатационния мониторинг на закритото и рекултивирано общинско депо
               - отчисления по чл. 64 от ЗУО – 329 672 лв. за участие в проектиране и изграждане на Клетка 2 на Регионалното депо.
              - отчисления по чл. 64 от ЗУО – 60 000 лв. за закупуване на контейнери тип „Бобър“1.1 л и кофи 240 л. за събиране на битови отпадъци

	
На основание чл. 21, ал. 1, т. 7 от ЗМСМА и във връзка с чл. 66, ал. 3, т. 2 от ЗМДТ предлагам Общинския съвет да вземе следните 

Р Е Ш Е Н И Я :
   
1. Общински съвет Стралджа утвърждава План-сметка за дейност “Чистота“ за
2024 г. в размер на 1 267 673 лв., съгласно  Приложение № 1, неразделна част от решението. 
2. Общински съвет Стралджа потвърждава т. 3 от свое решение № 21 от Протокол № 3/28.12.2011 г. за определяне размера на ТБО за 2024 г.
3. Заявилите определяне на такса според количеството на битовите отпадъци и ползването на вид и брой съдове за годината на нежилищни имоти заплащат такса, както следва:
· За контейнер тип „Бобър“ 1.1 л – 2 440 лв. с ДДС 
· За кофа ПВЦ 240 л. – 610 лв. с ДДС,
като извозването е два пъти месечно.
		Освен горните такси на същите се събира и такса за чистотата на териториите за обществено ползване в размер за съответното населено място на база данъчна оценка или отчетна стойност.
4. Решенията т. 2 и т. 3 влизат в сила от 01.01.2024 година.




Вносител:

 ГРОЗДАН ИВАНОВ – Вр. и. д. КМЕТ НА ОБЩИНА СТРАЛДЖА

